钦定古今图书集成/明伦汇编/官常典/第201卷 > 岑长倩
## 钦定古今图书集成/明伦汇编/官常典/第201卷 > 岑长倩

按《唐书岑文本传》：“文本从子长倩，少孤，为文本鞠爱。
永淳中，累官至兵部侍郎，同中书门下平章事。垂拱
初，自夏官尚书迁内史，知夏官事，俄拜文昌右相，封
邓国公。武后擅位，喜符瑞事，群臣争言之。长倩惧，间
亦开陈请改皇嗣为武氏，且为周家储贰。后顺许赐
实封五百户，加特进辅国大将军。凤阁舍人张嘉福”，
洛州民王庆之建请以武承嗣为皇太子，长倩谓皇
嗣在东宫，不宜更立与格，辅元不署，奏请切责嘉福
等。和州浮屠上《大云经》，著革命事，后喜，始诏天下立
大云寺，长倩争不可。繇是与诸武忤，罢为武威道行
军大总管。征吐蕃，未至，召还，下狱。来俊臣胁诬长倩
与辅元、欧阳通数十族谋反，斩于市，五子同赐死，发
暴先墓。睿宗立，追复官爵，备礼改葬。